b"\n_START_ARTICLE_\nKazenski zakonik\n_START_PARAGRAPH_\nKazenski zakonik je dokument, ki vklju\xc4\x8duje vso kazensko pravo ali ve\xc4\x8dji del kazenskega prava dolo\xc4\x8denega pravosodnega sistema. Obi\xc4\x8dajno kazenski zakonik vklju\xc4\x8duje kazniva dejanja, ki jih pravosodni sistem priznava, kazni, ki bi lahko bile nalo\xc5\xbeene zaradi teh kaznivih dejanj ter nekaj splo\xc5\xa1nih dolo\xc4\x8db (kot so definicije in prepovedi retroaktivnega pregona)._NEWLINE_Kazenski zakoniki so dokaj pogosti v pravosodnih sistemih civilnega prava, ki svoj pravni sistem obi\xc4\x8dajno sestavljajo z zakoniki in na\xc4\x8deli, ki so razmeroma abstraktna, in jih uporabljajo od primera do primera. Kazenski zakoniki so redki v pravosodnih sistemih obi\xc4\x8dajnega prava._NEWLINE_Predlagana uvedba kazenskega zakonika v Angliji in Walesu je bil pomemben projekt Komisije za pravo med leti 1968 in 2008. Zaradi mo\xc4\x8dne tradicije precedensa v pravosodnem sistemu in posledi\xc4\x8dno velikega \xc5\xa1tevila zavezujo\xc4\x8dih odlo\xc4\x8db in nejasnih kaznivih dejanj obi\xc4\x8dajnega prava in pogosto neskladne narave angle\xc5\xa1kega prava, je postala vzpostavitev zadovoljivega kazenskega zakonika zelo te\xc5\xbeavna. Projekt so uradno opustili leta 2008, leta 2009 pa je ponovno o\xc5\xbeivel._NEWLINE_V Zdru\xc5\xbeenih dr\xc5\xbeavah Amerike obstaja Vzor\xc4\x8dni kazenski zakonik, ki sam po sebi ni zakon, temve\xc4\x8d osnova za kazensko pravo \xc5\xa1tevilnih zveznih dr\xc5\xbeav. Posamezne zvezne dr\xc5\xbeave pogosto uporabljajo kazenske zakonike, ki pogosto v razli\xc4\x8dnem obsegu temeljijo na vzor\xc4\x8dnem zakoniku. Naslov 18 Zakonika Zdru\xc5\xbeenih dr\xc5\xbeav je kazenski zakonik za zvezna kazniva dejanja. Vendar naslov 18 ne vklju\xc4\x8duje \xc5\xa1tevilnih splo\xc5\xa1nih dolo\xc4\x8db kazenskega prava, ki jih lahko najdemo v kazenskih zakonikih mnogih t.i. 'dr\xc5\xbeavah civilnega prava'._NEWLINE_Kazenski zakoniki so obi\xc4\x8dajno podprti, ker so uvedli doslednost v pravne sisteme in ker so kazensko pravo naredili bolj dostopno laikom. Zaradi zakonika se pogosto lahko izognemo negativnemu u\xc4\x8dinku, pri katerem se ne-pravnikom zdita zakonodaja in sodna praksa nedostopni ali nerazumljivi. Po drugi strani pa so kritiki trdili, da so zakoniki preve\xc4\x8d togi in da niso dovolj fleksibilni, da bi bil zakon u\xc4\x8dinkovit._NEWLINE_Izraz 'kazenski zakonik' (angl. penal ali criminal code; fran. code p\xc3\xa9nal) izhaja iz francoskega kazenskega zakonika iz leta 1791._NEWLINE_Kazenske zakonike nekaterih dr\xc5\xbeav \xc4\x8dlanic Organizacije ameri\xc5\xa1kih dr\xc5\xbeav (OAS) lahko najdemo na javno dostopnem delu spletne strani OAS, na povezavi: http://www.oas.org/juridico/MLA/en/index.html. Nejasno pa je, do katere mere so zakoniki posodobljeni, vsi nacionalni zakoniki tudi niso na voljo. Nekatere dr\xc5\xbeave \xc4\x8dlanice vklju\xc4\x8dujejo tudi posebne kazenske statute, ki niso v zakonikih, med drugim statute o terorizmu, trgovini z drogami in javni korupciji."